open-index/open-wikipedia-markdown huggingface dataset:
৪ নং ওয়ার্ড, কলকাতা পৌরসংস্থা

**৪ নং ওয়ার্ড, কলকাতা পৌরসংস্থা** হল কলকাতা পৌরসংস্থার ১ নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের পাইকপাড়া অঞ্চলে অবস্থিত। এই ওয়ার্ডটি কলকাতার পৌর-প্রশাসনের একটি নির্বাচনী ক্ষেত্র এবং এটি কাশীপুর-বেলগাছিয়া বিধানসভা কেন্দ্রের অন্তর্গত।

## বিবরণ
৪ নং ওয়ার্ডের উত্তর দিকে রয়েছে দমদম রোড, পূর্ব দিকে পাইকপাড়া রো ও বীরপাড়া লেন, দক্ষিণ দিকে পাইকপাড়া রাজা মণীন্দ্র রোড ও উমাকান্ত সেন লেন এবং পশ্চিমে ব্যারাকপুর ট্রাঙ্ক রোড।

## নির্বাচনী ফলাফল

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
৩ নং ওয়ার্ড, কলকাতা পৌরসংস্থা

**৩ নং ওয়ার্ড, কলকাতা পৌরসংস্থা** হল কলকাতা পৌরসংস্থার ১ নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে বেলগাছিয়া অঞ্চলে অবস্থিত। এটি কলকাতার পৌরপ্রশাসনের একটি নির্বাচনী ক্ষেত্র এবং কাশীপুর-বেলগাছিয়া বিধানসভা কেন্দ্রের অন্তর্গত।

## বিবরণ
৩ নং ওয়ার্ডে উত্তর দিকে রয়েছে দমদম রোড, উমাকান্ত সেন লেন, পাইকপাড়া রাজা মণীন্দ্র লেন ও ক্ষুদিরাম বসু সরণি; পূর্ব দিকে পূর্ব রেল লাইন ও জীবনকৃষ্ণ ঘোষ রোড; দক্ষিণ দিকে জীবনকৃষ্ণ ঘোষ রোড এবং পশ্চিম দিকে অনাথনাথ দেব লেন, পাইকপাড়া রোও বীরপাড়া লেন।

## নির্বাচনী ফলাফল

## ভূগোল
৩ নং ওয়ার্ডের উত্তরে দমদম রোড, উমাকান্ত সেন লেন, পাইকপাড়া রাজা মণীন্দ্র লেন এবং ক্ষুদিরাম বোস সরণি; পূর্বে পূর্ব রেলওয়ে লাইন এবং জীবন কৃষ্ণ ঘোষ রোড; দক্ষিণে জীবন কৃষ্ণ ঘোষ রোড; এবং পশ্চিমে অনাথ নাথ দেব লেন, পাইকপাড়া রো এবং বীরপাড়া লেন অবস্থিত।  

এই ওয়ার্ডটি কলকাতা পুলিশের টালা থানার এখতিয়ারে।  

আমহার্স্ট স্ট্রিট মহিলা পুলিশ স্টেশন কলকাতা পুলিশের উত্তর ও উত্তর শহরতলি বিভাগের আওতাধীন সমস্ত পুলিশ থানা অর্থাৎ আমহার্স্ট স্ট্রিট, জোড়াবাগান, শ্যামপুকুর, কাশীপুর, চিতৎপুর, সিঁথি, বড়তলা এবং টালাকে অন্তর্ভুক্ত করে। 
## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
কড়ি

থাম্ব|১৮৪৫ সালের আঁকা একটি ছবিতে দেখা যাচ্ছে, একজন আরব বণিক বিনিময়ের মাধ্যম হিসাবে কড়ি ব্যবহার করছে।
**কড়ি** হচ্ছে একধরনের ছোট্ট সামুদ্রিক শামুক। তবে কড়ি বলতে এই প্রানীর শরীরের শক্ত আবরণকে বুঝায়। বাংলায় কড়ি শব্দটি এসেছে সংস্কৃত *কপর্দক* শব্দটি থেকে। কড়ি দেখতে চকচকে, মসৃন ও দৃষ্টিনন্দন অনেকটা পোর্সালিনের মতো। প্রকৃতপক্ষে পোর্সালিন শব্দটিও এসেছে প্রাচীন ইতালীয় ভাষার porcellana থেকে যার অর্থ কড়ি। প্রাচীনকাল থেকেই শামুকের একটি বিশেষ প্রজাতির দেহাবশেষ বিনিময়ের মাধ্যম হিসাবে ব্যবহৃত হয়ে আসছে। বর্তমানেও গহনা তৈরীতে ও অনেক আচার অনুষ্ঠানে কড়ির ব্যবহার দেখা যায়।

## বর্ণনা
থাম্ব|250px|বাম|চকচকে ও মসৃণ সামুদ্রিক কড়ি
থাম্ব|বিভিন্ন জাতের কড়ি
কড়ি দেখতে চকচকে, মসৃন ও প্রায় ডিম্বাকৃতির হয়। যার একটি দিক চ্যাপ্টা এবং সেদিকে লম্বাটে খাঁজকাটা মুখ থাকে। কড়ি ৫ সেমি থেকে ১৫ সেমি পর্যন্ত লম্বা হয়। অনেক কড়ির গায়ে দৃষ্টিনন্দন নকশা দেখতে পাওয়া যায়।

## মানুষের ব্যবহারে কড়ি
থাম্ব|১৭৪২ সালে অংকিত কড়ির ছবি
উপমহাদেশে মানুষের ব্যবহারের জন্য যে কড়ি তা মূলত মালদ্বীপের সাগরে পাওয়া একপ্রকার ছোট শামুকের খোল। ভারতে ও আফ্রিকায় বিনিময়ের মাধ্য হিসাবে এর ব্যাপক প্রচলন ছিল। দাস ব্যবসায় নিয়োজিত পশ্চিমা জাতির মানুষেরা আফ্রিকায় কড়ির প্রচলন করে। চীন ও ইউরোপেও কড়ির ব্যবহার ছিল। নেপালে কড়ি জুয়া খেলায় ব্যবহৃত হত। মধ্যযুগে মঙ্গলকাব্যে বিনিময়ের মাধ্যম হিসাবে কড়ির ব্যবহারের উল্লেখ আছে। তখনকার সময়ে শহরে স্বর্ণ বা রৌপ্য মুদ্রার প্রচলন থাকলেও গ্রামাঞ্চলে কড়ির প্রচলনই বেশি ছিল। মুঘল ও সুলতানী আমলে শস্য বা কড়ি যে কোন উপায়ে কর প্রদান করা যেত। সে সময়ে কড়ির হিসাবটি ছিল
৪ কড়ি = ১ গণ্ডা,
২০ গণ্ডা = ১ পণ,
৪ পণ = ১ আনা,
৪ আনা = ১ কাহন,
৪ কাহন = ১ টাকা (২৮,৮৮০ কড়ি)।

## তথ্যসূত্র

বিষয়শ্রেণী:বিনিময়ের মাধ্যম
বিষয়শ্রেণী:মুদ্রার ইতিহাস
রথীন্দ্রনাথ বোস

## জন্ম ও মৃত্যু
রথীন্দ্রনাথ বোস নড়াইল সদর উপজেলার কমলাপুর গ্রামের বোস পরিবারে জন্মগ্রহণ করেন। তার পিতার নাম বৈদ্যনাথ বোস এবং মাতার নাম তৃপ্তিলতা বোস। পিতা-মাতার ছয় ছেলে ও চার মেয়ের মধ্যে তিনি দ্বিতীয়। তিনি ২০১৫ সালের ১১জুলাই বাংলাদেশ সময় শনিবার ভোর ছয়টায় যুক্তরাষ্ট্রে মৃত্যুবরণ করেন। মৃত্যুকালে তার বয়স হয়েছিল ৬৩ বছর।

## শিক্ষাজীবন
রথীন্দ্রনাথ বোস মাধ্যমিক পাশ করেন নড়াইল সরকারি উচ্চ বিদ্যালয় থেকে। এবং উচ্চ মাধ্যমিক পাশ করেন সরকারী ভিক্টোরিয়া কলেজ থেকে। মাধ্যমিক ও উচ্চ মাধ্যমিক পাশ করার পর তিনি ভর্তি হন রাজশাহী বিশ্ববিদ্যালয়ের  রসায়ন বিভাগে। 
রথীন্দ্রনাথ বোস ১৯৭২ সালে রাজশাহী বিশ্ববিদ্যালয় থেকে রসায়ন বিভাগে  প্রথম শ্রেণিতে প্রথম হয়ে স্নাতক ডিগ্রি অর্জন করেন। এবং এখান থেকেই ১৯৭৩ সালে স্নাতকোত্তর ডিগ্রি অর্জন করেন। তিনি ১৯৭৩-১৯৭৪ সালে রাজশাহী বিশ্ববিদ্যালয়ের সৈয়দ আমীর আলী হল শাখা ছাত্রসংসদের সাধারণ সম্পাদক হিসেবে ছিলেন। ১৯৮২ সালে ওয়াশিংটনস্থ জর্জটাউন বিশ্ববিদ্যালয় থেকে রসায়ন শাস্ত্রে পি.এইচ.ডি ডিগ্রি অর্জন করেন।

## কর্মজীবন
রথীন্দ্রনাথ বোস ১৯৭৬ সালে ঢাকা বিশ্ববিদ্যালয়ে রসায়ন বিভাগে নবীন শিক্ষক হিসেবে যোগ দেন। এবং সেখানে শিক্ষকতা করেন ১৯৭৮ সাল পর্যন্ত। তিনি ২০০৮ সাল পর্যন্ত ওহিয়ো ইউনিভার্সিটিতে অধ্যাপক হিসেবে ছিলেন। ওহিয়ো ইউনিভার্সিটিতে তিনি ডিন অব দ্য গ্র্যাজুয়েট কলেজ  এবং ভাইস প্রেসিডেন্ট অব রিসার্চ এবং ক্রিয়েটিভ অ্যাকটিভিটি হিসেবে কর্মরত ছিলেন। ২০১১ সালে তিনি হিউজস্ট ইউনিভার্সিটিতে ভাইস চ্যান্সেলর এবং ভাইস প্রেসিডেন্ট হিসেবে যোগদান করেন।
তিনি "ন্যাশনাল একাডেমিক অব ইনভেন্টার্স" এর ফেলো নির্বাচিত হন ২০১৩ সালে।

## ক্যান্সার চিকিৎসায় অবদান
রথীন্দ্রনাথ বোস সিলিড টিউমার ক্যান্সার প্রতিরোধী ওষুধ উদ্ভাবন করেন। ড. বোস ক্যান্সার চিকিৎসায় বিভিন্ন ড্রাগ এবং প্লাটিনাম ড্রাগের উপর অনেকদিন কাজ করে গেছেন। এসব ওষুধের পার্শ্বপ্রতিক্রিয়া রয়েছে। ড. বোস এই পার্শ্বপ্রতিক্রিয়াকে ন্যূনতম রেখে একধরনে আরোগ্যকারী ওষুধ প্লাটিনাম-যৌগিক নিয়ে কাজ করেছিলেন। 
ড. বোসের আবিষ্কৃত এসব ওষুধ তৈরীর জন্য লাইসেন্স পেয়েছিল Phosplatin Therapeutics নামের একটি বায়োটেকনলজি কম্পানি।

## অর্জন
রথীন্দ্রনাথ বোসের ক্যান্সার থিরাপিউটিক্স ও ফুয়েল-সেল ইলেকট্রোক্যাটালিস্ট-এর উপর ১০টি পেটেন্টের অধিকারী। (৪টি অপেক্ষমানসহ) 

## তথ্যসূত্র

বিষয়শ্রেণী:বাংলাদেশী বিজ্ঞানী
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:বাংলাদেশী হিন্দু
বিষয়শ্রেণী:২০১৫-এ মৃত্যু
বিষয়শ্রেণী:নড়াইল জেলার ব্যক্তি
বিষয়শ্রেণী:নড়াইল সরকারি উচ্চ বিদ্যালয়ের প্রাক্তন শিক্ষার্থী
বিষয়শ্রেণী:নড়াইল সরকারি ভিক্টোরিয়া কলেজের প্রাক্তন শিক্ষার্থী
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জর্জটাউন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ওহিও বিশ্ববিদ্যালয়ের শিক্ষক
বিষয়শ্রেণী:হিউজস্ট বিশ্ববিদ্যালয়ের শিক্ষক
মোহাম্মদ বায়তুল্লাহ

**মোহাম্মদ বায়তুল্লাহ** (;২রা সেপ্টেম্বর ১৯২৭ - ৯ মার্চ ১৯৮৭) ছিলেন বাংলাদেশের একজন খ্যাতনামা রাজনীতিবিদ। তিনি ১৯৭২ সাল থেকে ১৯৭৫ সাল পর্যন্ত বাংলাদেশের জাতীয় সংসদের ১ম ডেপুটি স্পিকার হিসেবে দায়িত্ব পালন করেন।

## জন্ম ও পারিবারিক পরিচিতি
মোহাম্মদ বায়তুল্লাহ ১৯২৭ সালের ২ ফেব্রুয়ারি তারিখ নওগাঁ জেলার শালেবাজ গ্রাম জন্ম গ্রহণ করেন।

## শিক্ষাজীবন
মোহাম্মদ বায়তুল্লাহ ১৯৪৩ সালে কীর্ত্তিপুর উচ্চ বিদ্যালয় থেকে ম্যাট্রিকুলেশন ও ১৯৪৫ সালে রাজশাহী গভর্নমেন্ট কলেজ থেকে আই.এ. এবং ১৯৪৭ সালে একই কলেজ থেকে বি.এ. পাশ করেন। ১৯৪৯ সালে তিনি ঢাকা বিশ্ববিদ্যালয় থেকে রাষ্ট্রবিজ্ঞানে এম.এ. এবং ১৯৫৩ সালে একই বিশ্ববিদ্যালয় থেকে এলএলবি ডিগ্রি লাভ করেন।

## রাজনৈতিক জীবন
মোহাম্মদ বায়তুল্লাহ ছাত্রজীবনেই রাজনীতিতে অংশগ্রহণ করেন। তিনি ১৯৪৮ সালে ভাষা আন্দোলনের প্রাথমিক পর্যায়ে আন্দোলনে সক্রিয় অংশগ্রহণ করেন। ১৯৬৯ সালে তিনি নওগাঁ মহকুমা আওয়ামী লীগের সভাপতি এবং রাজশাহী জেলা আওয়ামী লীগের সহ-সভাপতি নির্বাচিত হন। মোহাম্মদ বায়তুল্লাহ ১৯৭০ সালের নির্বাচনে রাজশাহী-৩ আসনে থেকে জাতীয় পরিষদের সদস্য নির্বাচিত হন। মুক্তিযুদ্ধের সময় তিনি বাঙালিপুর (মোহতীপুর) যুব ক্যাম্পের ক্যাম্পপ্রধান হিসেবে দায়িত্ব পালন করেন। স্বাধীনতার পর ১৯৭২ সালের ১২ নভেম্বর তিনি জাতীয় সংসদের ডেপুটি স্পিকার নির্বাচিত হন। ও স্বাধীন বাংলাদেশের সংবিধান প্রণয়ন কমিটিতে সদস্য হিসাবে দায়িত্ব পালন করেন।। তিনি বাংলাদেশের জাতীয় সংসদের প্রথম ডেপুটি স্পিকার হিসাবে দায়িত্ব পালন করেন। ১৯৭৩ সালে জাতীয় সংসদ নির্বাচনে তিনি সংসদ-সদস্য নির্বাচিত হন এবং সংসদের ডেপুটি স্পিকার নির্বাচিত হন।

১৯৭৫ সালে বঙ্গবন্ধু শেখ মুজিবুর রহমান কর্তৃক বাকশাল গঠন করা হলে তিনি কেন্দ্রীয় কমিটির ৩৫ নং সদস্য হিসাবে তাতে অন্তর্ভুক্ত হন।

মোহাম্মদ বায়তুল্লাহ ৭ মে ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নওগাঁ-৩ আসন থেকে সংসদ সদস্য নির্বাচিত হন।

## পুরস্কার ও সম্মাননা

## মৃত্যু
বায়তুল্লাহ ৯ মার্চ ১৯৮৭ সালে মৃত্যু বরণ করেন।

## আরও দেখুন
* বাংলাদেশের জাতীয় সংসদ
* ডেপুটি স্পিকার
* জাতীয় সংসদের ডেপুটি স্পিকারদের তালিকা

## তথ্যসূত্র

## বহিঃসংযোগ
* মোহাম্মদ বায়তুল্লাহ - বাংলাপিডিয়ায় প্রাপ্ত জীবনী। 
* জাতীয় সংসদের অফিসিয়াল ওয়েবসাইটএ প্রদত্ত ডেপুটি স্পিকারগণের তালিকা। 

বিষয়শ্রেণী:১৯২৭-এ জন্ম
বিষয়শ্রেণী:১৯৮৭-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাতীয় সংসদের ডেপুটি স্পিকার
বিষয়শ্রেণী:বাংলাদেশী মুসলিম
বিষয়শ্রেণী:রাজশাহী জেলার রাজনীতিবিদ
বিষয়শ্রেণী:নওগাঁ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:রাজশাহী কলেজের প্রাক্তন শিক্ষার্থী
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
আবদুর রব (শিক্ষাবিদ)

**মোহাম্মদ আবদুর রব** বাংলাদেশের একজন শিক্ষাবিদ এবং পরিবেশ বিজ্ঞানী। তিনি ঢাকা বিশ্ববিদ্যালয়ের ভূগোল ও পরিবেশ বিভাগের অধ্যাপক এবং বাংলাদেশ রেড ক্রিসেন্ট সোসাইটির চেয়ারম্যান হিসাবে দায়িত্ব পালন করেছেন। তিনি বেসরকারি বিশ্ববিদ্যালয় মানারাত ইউনিভার্সিটির এবং ইস্টার্ন ইউনিভার্সিটির উপাচার্য হিসেবেও দায়িত্ব পালন করেছেন। তিনি বাংলাদেশ জামায়াতে ইসলামীর সর্বোচ্চ সাংগঠনিক মান রুকন ও অন্যতম সেরা বুদ্ধিজীবী।

## রচনাবলী
মোহাম্মদ আবদুর রবের অসংখ্য গবেষণা কর্ম পুস্তকাকারে প্রকাশিত হয়েছে:

* 
* 
* 
* 
* 
* 
* 
* 
* 
* 
* বাংলাদেশের বিরুদ্ধে তথ্য সন্ত্রাস
* একুশে টিভি দুর্নীতি মামলা : একটি প্রামাণ্য দলিল
### গবেষণা
* Rob M. A. (1990) Fluvial Morphology of the Khobarwa Basin, Palamau District, Bihar, *The Geographer,* Vol: 37, No: 2, Aligarh, India
* Rob M. A. (1989) Some Geomorphic Aspects of the Matamuri Delta in the Hilly Region of Bangladesh, *The Geographer,* Vol: 36, No: 1, Aligarh, IndiaRob M. A. (1989) Geography and Morphology of India in the Ramayana (Bengali), *Journal of the University of Dhaka*, Vol. 35, October, Dhaka
* Rob M. A. (1986) *Geographical Aspects of the Meghadutam of Kalidasa: An Analytical Discussion* (Bengali), *Journal of the University of Dhaka*, Vol. 24, February, Dhaka
* Rob M. A. (1985) Prospects and Future of Geography in Bangladesh (Bengali), ভূগোল পত্রিকা (Bhugul Patrica), Vol. 4, Dhaka

## আরও দেখুন
* বাংলাদেশ রেড ক্রিসেন্ট সোসাইটি

## তথ্যসূত্র

## বহিঃসংযোগ
* ঢাকা বিশ্ববিদ্যালয়-এর তথ্যপঞ্জীতে ড. আবদুর রব।

বিষয়শ্রেণী:বাংলাদেশী শিক্ষাবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ইস্টার্ন ইউনিভার্সিটির উপাচার্য
বিষয়শ্রেণী:মানারাত ইন্টারন্যাশনাল ইউনিভার্সিটির উপাচার্য
বিষয়শ্রেণী:বাংলাদেশ জামায়াতে ইসলামীর রাজনীতিবিদ
মির্জা গোলাম হাফিজ

**মির্জা গোলাম হাফিজ** (২ জানুয়ারি ১৯২০ – ২০ ডিসেম্বর ২০০০) ছিলেন একজন বাংলাদেশী রাজনীতিবিদ এবং বাংলাদেশী আইনজীবী যিনি সংসদ সদস্য ও মন্ত্রী ছিলেন। তিনি বাংলাদেশের জাতীয় সংসদের ৪র্থ স্পিকার হিসেবে দায়িত্ব পালন করেন।

## জন্ম ও প্রাথমিক জীবন
হাফিজ ২ জানুয়ারি ১৯২০ সালে পঞ্চগড়ের আটোয়ারী উপজেলার মির্জাপুর গ্রামে জন্মগ্রহণ করেন। তার পিতা মির্জা আজিম উদ্দীন সরকার। হাফিজ ১৯৪১ সালে কলকাতা বিশ্ববিদ্যালয় থেকে অর্থনীতিতে স্নাতকোত্তর এবং ১৯৪৮ সালে ঢাকা বিশ্ববিদ্যালয় থেকে বিএল ডিগ্রি লাভ করেন। তিনি বিএনপির বর্তমান মহাসচিব মির্জা ফখরুল ইসলাম আলমগীরের চাচা। 

## রাজনৈতিক জীবন
হাফিজ তিনি ছাত্রাবস্থায় রাজনীতির সাথে সম্পৃক্ত হন। মির্জা ১৯৫৪ সালে যুক্তফ্রন্টের প্রার্থী হিসেবে তৎকালীন পূর্ববাংলা প্রাদেশিক পরিষদের সদস্য নির্বাচিত হন। মির্জা ১৯৭৮ সালে জিয়াউর রহমানের মন্ত্রিসভায় ভূমি প্রশাসন মন্ত্রী নিযুক্ত হন। ১৯৭৯ সালে বাংলাদেশ জাতীয়তাবাদী দলের প্রার্থী হিসেবে তিনি ঢাকা-১৫ আসন থেকে সংসদ সদস্য নির্বাচিত হন। এ সংসদে তিনি জাতীয় সংসদের ৪র্থ স্পীকার হিসেবে দায়িত্ব পালন করেন।

বাংলাদেশের সাধারণ নির্বাচন এর মাধ্যমে পঞ্চম জাতীয় সংসদ নির্বাচন এর নির্বাচিত সংসদ সদস্য হিসেবে পঞ্চগড় থেকে জাতীয় সংসদ নির্বাচন এর নির্বাচনি এলাকা পঞ্চগড় -১ থেকে নির্বাচিত হন। বেগম খালেদা জিয়ার মন্ত্রিসভায় আইন ও বিচার মন্ত্রী নিযুক্ত হন।

## বাসগৃহ
thumb|গ্রামের বাড়ির নামফলক।

## তথ্যসূত্র

## বহিঃসংযোগ
*

বিষয়শ্রেণী:১৯২০-এ জন্ম
বিষয়শ্রেণী:২০০০-এ মৃত্যু
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাতীয় সংসদের স্পিকার
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পঞ্চগড় জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:রাজশাহী কলেজের প্রাক্তন শিক্ষার্থী
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:খালেদা জিয়ার প্রথম মন্ত্রিসভার সদস্য
বিষয়শ্রেণী:বাংলাদেশী জনহিতৈষী
বিষয়শ্রেণী:জিয়াউর রহমানের মন্ত্রিসভার সদস্য
বিষয়শ্রেণী:বাংলাদেশী আইনজীবী
বিষয়শ্রেণী:পঞ্চগড় জেলার ব্যক্তি
বিষয়শ্রেণী:বাংলাদেশের আইন, বিচার ও সংসদ বিষয়ক মন্ত্রী
বিষয়শ্রেণী:২০শ শতাব্দীর জনহিতৈষী
বিষয়শ্রেণী:পাকিস্তানি সক্রিয়কর্মী
বিষয়শ্রেণী:বাংলাদেশের ভূমিমন্ত্রী
এএফসি বোর্নমাথ

**অ্যাথলেটিক ফুটবল ক্লাব বোর্নমাথ** (, ; এছাড়াও **এএফসি বোর্নমাথ** নামে পরিচিত) হচ্ছে বোর্নমাথ ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি প্রথমে ১৮৯০ সালে **বস্কোম্ব জন'স ইন্সিটিউট** নামে এবং ১৮৯৯ সালে **বস্কোম্ব ফুটবল ক্লাব** হিসেবে প্রতিষ্ঠিত হয়েছে। এএফসি বোর্নমাথ তাদের সকল হোম ম্যাচ ঐতিহ্যগতভাবে বোর্নমাথের ডিন কোর্টে খেলে থাকে; যার ধারণক্ষমতা হচ্ছে ১১,৩৬৪। বর্তমানে এই ক্লাবের ম্যানেজারের দায়িত্ব পালন করছেন আন্দোনি ইরাওলা এবং সভাপতির দায়িত্ব পালন করছেন বিল ফোলি। বর্তমানে ব্রাজিলীয় গোলরক্ষক নেতো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এএফসি বোর্নমাথ এপর্যন্ত ২টি শিরোপা জয়লাভ করেছে; যার মধ্যে ১টি ইএফএল চ্যাম্পিয়নশিপ শিরোপা অন্যতম।

## অর্জন
* ইএফএল চ্যাম্পিয়নশিপ (২য় স্তর)
** চ্যাম্পিয়ন: ২০১৪–১৫
* ফুটবল লিগ তৃতীয় বিভাগ দক্ষিণ/ফুটবল লিগ তৃতীয় বিভাগ/ফুটবল লিগ ওয়ান (৩য় স্তর)
** চ্যাম্পিয়ন: ১৯৮৬–৮৭
** রানার-আপ: ১৯৪৭–৪৮, ২০১২–১৩
* ফুটবল লিগ চতুর্থ বিভাগ/ফুটবল লিগ তৃতীয় বিভাগ/ফুটবল লিগ টু (৪র্থ স্তর)
** রানার-আপ: ১৯৭০–৭১, ২০০৯–১০
* দক্ষিণ ফুটবল লিগ
** রানার-আপ: ১৯২২–২৩
* অ্যাসোসিয়েট মেম্বারস' কাপ/ফুটবল লিগ ট্রফি
** চ্যাম্পিয়ন: ১৯৮৩–৮৪
** রানার-আপ: ১৯৯৭–৯৮

## তথ্যসূত্র

## বহিঃসংযোগ

*  
* গার্ডিয়ান ফুটবল
* ফুটবল নিউজ ডেইলি
* বিবিসি স্পোর্ট


বিষয়শ্রেণী:ইংল্যান্ডের ফুটবল ক্লাব
বিষয়শ্রেণী:প্রিমিয়ার লিগের ক্লাব
বিষয়শ্রেণী:১৮৯৯-এ প্রতিষ্ঠিত ফুটবল ক্লাব
বিষয়শ্রেণী:ফুটবল লিগ ক্লাব
বিষয়শ্রেণী:২০২২-এর অধিগ্রহণ ও একত্রীকরণ
আলী আশরাফ (কুমিল্লার রাজনীতিবিদ)

**মো. আলী আশরাফ** (১৭ নভেম্বর ১৯৪৭—৩০ জুলাই ২০২১) বাংলাদেশের একজন রাজনীতিবিদ যিনি তৎকালীন কুমিল্লা-১১ ও কুমিল্লা-৭ আসনের সংসদ সদস্য ছিলেন। ২০০১ সালে সপ্তম জাতীয় সংসদের ডেপুটি স্পিকারের দায়িত্ব পালন করেন।

## প্রাথমিক জীবন
আলী আশরাফ ১৭ নভেম্বর ১৯৪৭ সালে কুমিল্লার চান্দিনার গল্লাই গ্রামের মুন্সি বাড়িতে জন্মগ্রহণ করেন। তার পিতা মো. ইসমাইল হোসেন। তার ৪ মেয়ে ও একমাত্র ছেলে এফবিসিসিআই পরিচালক ও চান্দিনা উপজেলা আওয়ামী লীগ সভাপতি মুনতাকিম আশরাফ টিটু।

তিনি কুমিল্লা ভিক্টোরিয়া সরকারি কলেজে অধ্যয়ন করে ঢাকা বিশ্ববিদ্যালয় থেকে বিএ এবং অর্থনীতিতে এমএ পাশ করেন।

## রাজনৈতিক জীবন
আলী আশরাফ ১৯৬২ সালে কুমিল্লা ভিক্টোরিয়া সরকারি কলেজে অধ্যয়নরত অবস্থায় বাংলাদেশ ছাত্র লীগে যোগদান করে রাজনীতিতে পা রাখেন। তিনি বাংলাদেশ আওয়ামী লীগের কেন্দ্রীয় অর্থ ও পরিকল্পনা সম্পাদক ও কুমিল্লা উত্তর জেলা আওয়ামী লীগের সভাপতি প্রতিষ্ঠাতা সভাপতি ছিলেন।

১৯৭০ সালের পাকিস্থান জাতীয় পরিষদ নির্বাচনে তিনি স্বতন্ত্র প্রার্থী হয়ে পরাজিত হয়েছিলেন। ১৯৭১ সালে মুজিবনগর সরকারের পররাষ্ট্র মন্ত্রণালয়ের পরিচালক ছিলেন।

১৯৭৩ সালের প্রথম বাংলাদেশ জাতীয় সংসদের তিনি তৎকালীন কুমিল্লা-১১ আসন থেকে আওয়ামী লীগে প্রার্থী হিসেবে সংসদ সদস্য নির্বাচিত হন।

১২ জুন ১৯৯৬ সালের সপ্তম জাতীয় সংসদ নির্বাচনে কুমিল্লা-৬ আসন থেকে আওয়ামী লীগে প্রার্থী হিসেবে তিনি সংসদ সদস্য নির্বাচিত হন।

তিনি ২০০৮ সালের নবম, ২০১৪ সালের দশম এবং ২০১৮ সালের একাদশ জাতীয় সংসদ নির্বাচনে কুমিল্লা-৭ আসন থেকে আওয়ামী লীগে প্রার্থী হিসেবে সংসদ সদস্য নির্বাচিত হন।

২০০১ সালে সাবেক স্পিকার হুময়ুর রশীদ মৃত্যুর পর সাবেক রাষ্ট্রপতি আবদুল হামিদ ডেপুটি স্পিকার থেকে স্পিকারের দায়িত্বে গ্রহনের পর তিনি ডেপুটি স্পিকার হিসেবে দায়িত্ব পালন করেন।

## মৃত্যু
মো. আলী আশরাফ ৩০ জুলাই ২০২১ সালে নিউমোনিয়ায় আক্রান্ত হয়ে ঢাকার স্কয়ার হাসপাতালে চিকিৎসাধীন অবস্থায় মৃত্যুবরণ করেন।

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:জাতীয় সংসদের ডেপুটি স্পিকার
বিষয়শ্রেণী:প্রথম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
হুমায়ুন খান পন্নী

**হুমায়ুন খান পন্নী** (মৃত্যু: ১১ মে ২০০৬) ছিলেন বাংলাদেশের একজন খ্যাতনামা রাজনীতিবিদ। তিনি বাংলাদেশের জাতীয় সংসদের ৬ষ্ঠ ডেপুটি স্পিকার হিসেবে দায়িত্ব পালন করেন।

## জীবনী
হুমায়ুন খান পন্নী ১৯২০-এর দশকের গোড়ার দিকে করটিয়ার জমিদার নামে পরিচিত বাঙালি মুসলিম পরিবারে জন্মগ্রহণ করেন। তার পূর্বপুরুষরা ছিলেন পন্নী উপজাতির পশতুন, এবং ১৬ শতকে আফগানিস্তান থেকে বাংলায় স্থানান্তরিত হয়েছিল যেখানে তারা সাংস্কৃতিকভাবে আবিকৃত হয়েছিল।

১৯৯১ সালের বাংলাদেশের সাধারণ নির্বাচনের সময়, পন্নী বাংলাদেশ জাতীয়তাবাদী দলের প্রার্থী হিসেবে টাঙ্গাইল-৪ আসনে সফলভাবে জয়লাভ করেন। তিনি ফেব্রুয়ারি ১৯৯৬ সালের বাংলাদেশের সাধারণ নির্বাচনের পর দ্বিতীয় মেয়াদে দায়িত্ব পালন করেন।

## মৃত্যু
পন্নী ১১ মে ২০০৬ তারিখে বাংলাদেশের অ্যাপোলো হাসপাতালে মারা যান।

## আরও দেখুন
* বাংলাদেশের জাতীয় সংসদ
* ডেপুটি স্পিকার
* জাতীয় সংসদের ডেপুটি স্পিকারদের তালিকা

## তথ্যসূত্র

## বহি:সংযোগ

বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:জাতীয় সংসদের ডেপুটি স্পিকার
বিষয়শ্রেণী:বাংলাদেশী মুসলিম
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:২০০৬-এ মৃত্যু
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:২০শ শতাব্দীর বাঙালি
বিষয়শ্রেণী:১৯২০-এ জন্ম
এল. কে. সিদ্দিকী

**আবুল হাসনাত লুৎফুল কবির সিদ্দিকী** (১৫ এপ্রিল ১৯৩৯ - ১ আগস্ট ২০১৪) ছিলেন বাংলাদেশের একজন খ্যাতনামা রাজনীতিবিদ ও প্রকৌশলী। সাধারণ্যে তিনি *এল. কে. সিদ্দিকী* নামেই অধিক পরিচিত ছিলেন। চট্টগ্রাম-২ থেকে তিনি ৪ বার নির্বাচিত সংসদ সদস্য। তিনি বাংলাদেশের জাতীয় সংসদের ৭ম ডেপুটি স্পিকার হিসেবে দায়িত্ব পালন করেন।

## জন্ম ও পারিবারিক পরিচিতি
এল. কে. সিদ্দিকী ১৯৩৯ সালের ১৫ এপ্রিল চট্টগ্রামের সীতাকুণ্ড উপজেলার দক্ষিণ রহমতনগর গ্রামে জন্মগ্রহণ করেন। তার পিতার নাম আবুল মনসুর লুৎফে আহমেদ সিদ্দিকী। তার স্ত্রীর নাম মাহমুদা সিদ্দিকী; তাদের তিন ছেলে ও এক মেয়ে। তার ভাই এ.ওয়াই.বি আই সিদ্দিকী যিনি সাবেক কূটনীতিক, সাবেক সচিব ও বাংলাদেশ পুলিশের ১৬তম পুলিশ পরিদর্শক। 

## শিক্ষাজীবন
সিদ্দিকী ১৯৫৪ সালে সীতাকুণ্ড সরকারি আদর্শ উচ্চ বিদ্যালয় থেকে প্রথম বিভাগে মেট্রিক পাশ করেন। তিনি ১৯৬১ সালে ঢাকার আহসান উল্লাহ ইঞ্জিনিয়ারিং কলেজ থেকে সিভিল ইঞ্জিনিয়ারি -এ স্নাতক ডিগ্রি লাভ করেন।

## রাজনৈতিক জীবন

তিনি দ্বিতীয়, পঞ্চম, ষষ্ঠ ও অষ্টম জাতীয় সংসদ নির্বাচনে চট্টগ্রাম-২ থেকে সাংসদ নির্বাচিত হন এবং ১৯৮১-৮২ সালে বিদ্যুৎ, পানিসম্পদ উন্নয়ন ও বন্যা নিয়ন্ত্রণ মন্ত্রণালয়ের প্রতিমন্ত্রী ও ২০০১ সালে পানিসম্পদমন্ত্রীর দায়িত্ব পালনের পাশাপাশি ১৯৯৬ সালের ১৫ ফেব্রুয়ারির নির্বাচনের পর গঠিত সংসদে ডেপুটি স্পিকারের দায়িত্ব পালন করেন।
## মৃত্যু
তিনি ৭৫ বছর বয়সে ২০১৪ সালের ১ আগস্ট বেলা পৌনে ১১টার দিকে সিঙ্গাপুরের মাউন্ট এলিজাবেথ হাসপাতালে চিকিত্সাধীন অবস্থায় মারা যান।

## তথ্যসূত্র

## বহিঃসংযোগ

* জাতীয় সংসদের অফিসিয়াল ওয়েবসাইটএ প্রদত্ত ডেপুটি স্পিকারগণের তালিকা। 

বিষয়শ্রেণী:জাতীয় সংসদের ডেপুটি স্পিকার
বিষয়শ্রেণী:বাংলাদেশী মুসলিম
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:খালেদা জিয়ার দ্বিতীয় মন্ত্রিসভার সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশী জনহিতৈষী
বিষয়শ্রেণী:আবদুস সাত্তারের মন্ত্রিসভার সদস্য
বিষয়শ্রেণী:১৯৩৯-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:২০শ শতাব্দীর জনহিতৈষী
বিষয়শ্রেণী:বাংলাদেশের পানিসম্পদমন্ত্রী
আখতার হামিদ সিদ্দিকী

**মোঃ আখতার হামিদ সিদ্দিকী** (জন্ম: ১৯৪৭ - মৃত্যু: ১৯ নভেম্বর, ২০১৭) তার পরিচিতি মূলক ডাক নাম 'নান্নু'। বাংলাদেশের একজন খ্যাতনামা রাজনীতিবিদ। তিনি ২০০১ সাল থেকে ২০০৯ সাল পর্যন্ত বাংলাদেশের জাতীয় সংসদের ১০ম ডেপুটি স্পিকার হিসেবে দায়িত্ব পালন করেন।

## জন্ম ও পারিবারিক পরিচিতি
আখতার হামিদের জন্ম ১৯৪৭ সালে রাজশাহী বিভাগের নওগাঁ জেলায়। তার স্ত্রী নাজনীন সিদ্দিকী, দুই ছেলে পারভেজ আরেফিন সিদ্দিকী, মেজবাহ আরেফিন সিদ্দিকী এবং মেয়ে ফারিয়া আজীম সিদ্দিকী।

## শিক্ষাজীবন
ঢাকা বিশ্ববিদ্যালয় থেকে লেখাপড়া শেষ করে রাজনীতিতে প্রবেশ করেন।

## রাজনৈতিক জীবন
আখতার হামিদ বাংলাদেশ জাতীয়তাবাদী দল (বিএনপি) কেন্দ্রীয় কার্যনির্বাহী কমিটির সদস্য হিসাবে দায়িত্ব পালন করেছেন। ১৯৯১ সালের নির্বাচন থেকে শুরু করে চার বার নওগাঁ-৩ আসন থেকে বিএনপির মনোনয়নে সংসদ সদস্য নির্বাচিত হন তিনি।

## পুরস্কার ও সম্মাননা
২০০৪ সালে রাজশাহী বিভাগের নওগাঁ জেলার মহাদেবপুর থানার সফাপুর ইউনিয়নে তার নামানুসারে বিনোদপুর আখতার হামিদ সিদ্দিকী টেকিনক্যাল অ্যান্ড বিজনেস ম্যানেজমেন্ট কলেজ প্রতিষ্ঠা করা হয়েছে।

## মৃত্যু
আখতার হামিদ সিদ্দিকী ২০১৭ সালের ১৯ নভেম্বর দুপুর সোয়া ১২টায় রাজধানীর ইউনাইটেড হাসপাতালে চিকিৎসাধীন অবস্থায় মারা যান। তার বয়স হয়েছিল ৭১ বছর।

## আরও দেখুন
* বাংলাদেশের জাতীয় সংসদ
* ডেপুটি স্পিকার
* জাতীয় সংসদের ডেপুটি স্পিকারদের তালিকা

## তথ্যসূত্র

## বহিঃসংযোগ
* জাতীয় সংসদের অফিসিয়াল ওয়েবসাইটএ প্রদত্ত ডেপুটি স্পিকারগণের তালিকা। 

বিষয়শ্রেণী:জাতীয় সংসদের ডেপুটি স্পিকার
বিষয়শ্রেণী:বাংলাদেশী মুসলিম
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:১৯৪৭-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:নওগাঁ জেলার রাজনীতিবিদ
বিষয়শ্রেণী:নওগাঁ জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
নীলফামারী সরকারি কলেজ

**নীলফামারী সরকারি কলেজ** বাংলাদেশেরনীলফামারী জেলার একটি সরকারি উচ্চ মাধ্যমিক - উচ্চ শিক্ষাপ্রতিষ্ঠান। ১৯৫৮ সালে প্রতিষ্ঠিত কলেজটি নীলফামারী শহরের প্রানকেন্দ্রে অবস্থিত। বর্তমানে দিনাজপুর শিক্ষা বোর্ডের অধীনে উচ্চমাধ্যমিক এবং জাতীয় বিশ্ববিদ্যালয়ের অধীনে ৫টি বিষয়ে স্নাতক (পাস), ১৪টি বিষয়ে স্নাতক (সম্মান) এবং স্নাতকোত্তর পর্যায়ে শিক্ষা প্রদান করা হয়। ২০২৪ সালের তথ্য অনুযায়ী ১৪,৮০৭ জন শিক্ষার্থী অধ্যায়নরত আছে।

## ইতিহাস
থাম্ব|অধ্যক্ষের কার্যালয়
থাম্ব|কলেজ পোস্ট অফিস
১৯৫৮ সালের ১৬ মে নীলফামারী সরকারি কলেজ তৎকালিন রংপুর জেলার নীলফামারী মহাকুমা সদরে প্রতিষ্ঠিত হয়। প্রতিষ্ঠাকালীন সময়ে এটি রাজশাহী শিক্ষা বোর্ডের ও রাজশাহী বিশ্ববিদ্যালয়ের অধীনে উচ্চ মাধ্যমিক ও স্নাতক কোর্স চালু করে। পরবর্তীতে ১৯৭৯ সালে কলেজটি সরকারিকরণ হয়। বর্তমানে এখানে ১৪টি বিষয়ে অনার্স কোর্স চালু রয়েছে। নীলফামারী মহাকুমা জেলায় পরিণত হওয়ার পর কলেজটির শিক্ষা কার্যক্রমে বড় পরিবর্তন আসে। বর্তমানে এটি দিনাজপুর বোর্ডের অন্তর্গত এবং জাতীয় বিশ্ববিদ্যালয়ের অধিভুক্ত।

## উপলব্ধ কোর্স
থাম্ব|রসায়ন বিভাগ
কলেজটিতে উচ্চ মাধ্যমিক, স্নাতক (সম্মান), স্নাতক (পাস) ও স্নাতকোত্তর শ্রেণীতে শিক্ষা প্রদান করে। উচ্চ মাধ্যমিকের বিজ্ঞান বিভাগে ৩২০, মানবিকে ৩০০ এবং বাণিজ্য বিভাগে ২০০টি আসন আছে।
; উচ্চ মাধ্যমিক
* মানবিক বিভাগ
* বিজ্ঞান বিভাগ
* ব্যবসায় শিক্ষা বিভাগ
; ব্যাচেলর ডিগ্রি (পাস) কোর্স
# বিএ (পাস)
# বিএসএস (পাস)
#  বিএসসি (পাস)
# বিবিএস (পাস)
# সিসি
; ব্যাচেলর ডিগ্রি অনার্স কোর্স:
# বাংলা
# ইংরেজি
# ইতিহাস
# ইসলামিক ইতিহাস ও সংস্কৃতি
# দর্শন
# রাষ্ট্রবিজ্ঞান 
# অর্থনীতি
# অ্যাকাউন্টিং
# ব্যবস্থাপনা
# পদার্থবিদ্যা
# রসায়ন
# উদ্ভিদবিদ্যা 
# প্রাণীবিদ্যা
# গণিত
; মাস্টার্স ফাইনাল কোর্স:
# বাংলা
# ইংরেজি
# ইতিহাস
# ইসলামিক ইতিহাস ও সংস্কৃতি
# দর্শন
# রাষ্ট্রবিজ্ঞান 
# অর্থনীতি
# অ্যাকাউন্টিং
# ব্যবস্থাপনা
# রসায়ন
# উদ্ভিদবিদ্যা 
# গণিত
; মাস্টার্স প্রিলিমিনারি কোর্স:
# বাংলা
# ইংরেজি
# ইতিহাস
# ইসলামিক ইতিহাস ও সংস্কৃতি
# দর্শন
# রাষ্ট্রবিজ্ঞান 
# সমাজবিদ্যা
# অর্থনীতি
# অ্যাকাউন্টিং
# ব্যবস্থাপনা
## সুযোগ সুবিধা
থাম্ব|ছাত্রী নিবাস

### হোস্টেল
কলেজে ছাত্রদের জন্য একটি এবং ছাত্রীদের জন্য দুইটি মোট ৩টি হোস্টেল আছে।

### খেলার মাঠ
কলেজ ক্যাম্পাসে রয়েছে নিজস্ব খেলার মাঠ। নীলফামারী স্টেডিয়াম কলেজ ক্যাম্পাসের সাথে অবস্থিত।
## সহশিক্ষা কার্যক্রম
* বাংলাদেশ ন্যাশনাল ক্যাডেট কোর
* রোভার স্কাউট
* রেড ক্রিসেন্ট
* বাঁধন
## ফলাফল ও র‍্যাংকিং
২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ১১০৯৯ জন, পাস করেছে ৯৫৮৪ জন, ফেল করেছে ১৫১৫ জন, এ+ পেয়েছে ১৬৩৮ জন, শতকরা পাস করেছে ৮৬.৩৫%, শতকরা এ+ পেয়েছে ১৪.৭৬ %।

২০২৪ সহপাঠী কলেজ র‍্যাংকিং অনুযায়ী, কলেজটি জাতীয় পর্যায়ে ১৭৯তম, দিনাজপুর বোর্ডে ১৩ তম, রংপুর বিভাগে ১৬ তম এবং দিনাজপুর জেলায় ৪র্থ স্থানে রয়েছে।

২০১৮ সালে জাতীয় বিশ্ববিদ্যালয়ের কলেজ র‍্যাংকিংয়ে রংপুর অঞ্চলের সেরা দশটি কলেজের মধ্যে একটি হিসেবে স্বীকৃতি দেওয়া হয়।  

## আরো দেখুন

* রংপুর সরকারি কলেজ
* কারমাইকেল কলেজ, রংপুর

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:১৯৫৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:নীলফামারী জেলার মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
লুক জংউই

**লুক মাফুয়া জংউই** (জন্ম: ৬ ফেব্রুয়ারি, ১৯৯৫) হারারে এলাকায় জন্মগ্রহণকারী জিম্বাবুয়ের উদীয়মান ক্রিকেটার। জিম্বাবুয়ে ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। ডানহাতে ব্যাটিংয়ের পাশাপাশি ডানহাতে মিডিয়াম পেস বোলিং করে থাকেন। ঘরোয়া প্রথম-শ্রেণীর ক্রিকেটে সাউদার্ন রক্সের প্রতিনিধিত্ব করছেন **লুক জংউই**।

## খেলোয়াড়ী জীবন
আগস্ট, ২০১৪ সালে সফরকারী দক্ষিণ আফ্রিকা দলের বিপক্ষে তিন খেলার ওডিআই সিরিজের জন্য মনোনীত হন। অতঃপর ১৭ আগস্ট, ২০১৪ তারিখে কুইন্স স্পোর্টস ক্লাবে অনুষ্ঠিত খেলায় দক্ষিণ আফ্রিকা দলের বিপক্ষে তার ওডিআই অভিষেক ঘটে। খেলায় তিনি ৬ ওভার বোলিং করে ৪৫ রান দেন ও ব্যাটিংয়ে নেমে ১৯ রান করেন। ঐ খেলায় তার দল ৯৩ রানে পরাজিত হয়।  সিরিজের আরও দুইটি খেলায় অংশ নিলেও কোন সাফল্য লাভ করতে পারেননি তিনি। এরফলে ২০১৪ সালের ত্রি-দেশীয় সিরিজ থেকে বাদ পড়েন।

## তথ্যসূত্র

## আরও দেখুন
* জন নিয়ুম্বু
* জিম্বাবুয়ে জাতীয় ক্রিকেট দল
* ২০১৫ ভারত ক্রিকেট দলের জিম্বাবুয়ে সফর

## বহিঃসংযোগ
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার
বিষয়শ্রেণী:সাউদার্ন রক্সের ক্রিকেটার
বিষয়শ্রেণী:হারারে থেকে আগত ক্রিকেটার
বিষয়শ্রেণী:মাতাবেলেল্যান্ড তুস্কার্সের ক্রিকেটার
নেভিল মাদজিভা

**নেভিল মাদজিভা** (জন্ম: ২ আগস্ট, ১৯৯১) কাদোমা এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিং করে থাকেন। ঘরোয়া ক্রিকেটে মিড ওয়েস্ট রাইনোস দলে খেলছেন।

## খেলোয়াড়ী জীবন
আগস্ট, ২০১৪ সালে সফরকারী দক্ষিণ আফ্রিকা দলের বিপক্ষে তিন খেলার ওডিআই সিরিজের জন্য মনোনীত হন। অতঃপর ১৭ আগস্ট, ২০১৪ তারিখে কুইন্স স্পোর্টস ক্লাবে অনুষ্ঠিত খেলায় দক্ষিণ আফ্রিকা দলের বিপক্ষে লুক জংউই’র সাথে তার ওডিআই অভিষেক ঘটে। সিরিজের আরও একটি খেলায় অংশ নিয়ে ওয়েন পার্নেলের উইকেট পান কিন্তু ব্যাট হাতে ব্যর্থ হন।

একই বছরে ত্রি-দেশীয় সিরিজের শেষ খেলায় জিম্বাবুয়ে দলে ফিরে এসে হাশিম আমলা ও জেপি ডুমিনি’র উইকেট কুক্ষিগত করেন। ব্যাট হাতে ৩ রান তোলেন। ঐ খেলায় জিম্বাবুয়ে দল ৬৩ রানে পরাজিত হয়।

## তথ্যসূত্র

## আরও দেখুন
* লুক জংউই
* জিম্বাবুয়ে জাতীয় ক্রিকেট দল
* ২০১৫-১৬ জিম্বাবুয়ে ক্রিকেট দলের বাংলাদেশ সফর

## বহিঃসংযোগ
* 

বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার
বিষয়শ্রেণী:মিড ওয়েস্ট রাইনোসের ক্রিকেটার
ডোনাল্ড তিরিপানো

**ডোনাল্ড টাটেন্ডা তিরিপানো** (; জন্ম: ১৭ মার্চ, ১৯৮৮) মুতারি এলাকায় জন্মগ্রহণকারী জিম্বাবুয়ের আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। দলে তিনি মূলতঃ বোলার। ডানহাতে মিডিয়াম-ফাস্ট বোলিংয়ের পাশাপাশি নিচের সারিতে ডানহাতে ব্যাটিং করে থাকেন **ডোনাল্ড তিরিপানো**।

## খেলোয়াড়ী জীবন
২০১৪ সালে সফরকারী আফগানিস্তানের বিপক্ষে খেলার জন্য তাকে জিম্বাবুয়ে দলে অন্তর্ভুক্ত করা হয়। অতঃপর ১৮ জুলাই, ২০১৪ তারিখে আফগানিস্তানের বিপক্ষে তার ওডিআই অভিষেক ঘটে। কুইন্স স্পোর্টস ক্লাবে অনুষ্ঠিত খেলায় তিনি ৫১ রানে ২ উইকেট পান। খেলায় জিম্বাবুয়ে দল ৬ উইকেটে জয় পায়। একই মাঠে নিজস্ব ৩য় ওডিআইয়ে নির্ধারিত ১০ ওভারের ৬৩ রানে ব্যক্তিগত সেরা বোলিং পরিসংখ্যান দাঁড় করান। খেলায় তিনি জাভেদ আহমদি, উসমান গণি, শফিকুল্লাহ, মিরওয়াইজ আশরাফ ও আফতাব আলমের উইকেট তুলে নেন। তারপরও তার দল ১০০ রানের ব্যবধানে পরাজিত হয়।

সফরকারী দক্ষিণ আফ্রিকার বিপক্ষে একমাত্র টেস্টে খেলার জন্য মনোনীত হন। ৯ আগস্ট, ২০১৪ তারিখে হারারে স্পোর্টস ক্লাবে অনুষ্ঠিত ঐ টেস্টে তার টেস্ট অভিষেক হয়। খেলায় তিনি অপরাজিত ১৫* রানের পাশাপাশি ডিন এলগার ও অভিষিক্ত ডেন পাইতের উইকেট লাভ করেন।

## তথ্যসূত্র

## আরও দেখুন
* ডেন পাইত
* জিম্বাবুয়ে জাতীয় ক্রিকেট দল
* ২০১৫ ভারত ক্রিকেট দলের জিম্বাবুয়ে সফর

## বহিঃসংযোগ
* 
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইস্টার্নসের ক্রিকেটার
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:মাউন্টেনিয়ার্সের ক্রিকেটার
বিষয়শ্রেণী:মুতারি থেকে আগত ক্রিকেটার
বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার
বিষয়শ্রেণী:জিম্বাবুয়ীয় নির্বাচিত একাদশের ক্রিকেটার
৫ নং ওয়ার্ড, কলকাতা পৌরসংস্থা

**৫ নং ওয়ার্ড, কলকাতা পৌরসংস্থা** হল কলকাতা পৌরসংস্থার ১ নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে টালা, বেলগাছিয়া ও চিৎপুর অঞ্চলের অংশবিশেষ নিয়ে গঠিত। ৫ নং ওয়ার্ড হল কলকাতার পৌর-প্রশাসনের একটি নির্বাচনী ক্ষেত্র এবং কাশীপুর-বেলগাছিয়া বিধানসভা কেন্দ্রের অংশ।

## বিবরণ
৫ নং ওয়ার্ডের উত্তর দিকে রয়েছে পাইকপাড়া রাজা মণীন্দ্র রোড ও জীবনকৃষ্ণ ঘোষ রোড; পূর্ব দিকে রয়েছে অনাথনাথ দেব লেন, ইন্দ্র বিশ্বাস রোড ও পূর্ব রেল লাইন; দক্ষিণ দিকে রয়েছে ক্ষুদিরাম বসু সরণি, নিউ ক্যানাল ও সার্কুলার ক্যানাল এবং পশ্চিম দিকে রয়েছে ব্যারাকপুর ট্রাঙ্ক রোড।

## নির্বাচনী ফলাফল

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
৭ নং ওয়ার্ড, কলকাতা পৌরসংস্থা

**৭ নং ওয়ার্ড, কলকাতা পৌরসংস্থা** হল কলকাতা পৌরসংস্থার একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে বাগবাজার অঞ্চল নিয়ে গঠিত।এটি কলকাতার পৌর-প্রশাসনের একটি নির্বাচনী ক্ষেত্র এবং শ্যামপুকুর বিধানসভা কেন্দ্রের অংশ।

## বিবরণ
৭ নং ওয়ার্ডের উত্তর দিকে রয়েছে সার্কুলার খাল; পূর্ব দিকে রয়েছে বাগবাজার স্ট্রিট, বোসপাড়া লেন, নিবেদিতা লেন, রামকৃষ্ণ বসু লেন ও সরকারবাড়ি লেন; দক্ষিণ দিকে রয়েছে বিধান সরণি, শচীন মিত্র লেন ও গিরিশ অ্যাভিনিউ এবং পশ্চিম দিকে রয়েছে হুগলি নদী।

## নির্বাচনী ফলাফল

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
পিটার পেথেরিক

**পিটার জেমস পেথেরিক** (; জন্ম: ২৫ সেপ্টেম্বর, ১৯৪২ - মৃত্যু: ৭ জুন, ২০১৫) র‌্যানফার্লি এলাকায় জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। ১৯৭৬ থেকে ১৯৭৭ মেয়াদকালে নিউজিল্যান্ড ক্রিকেট দলের সদস্য ছিলেন তিনি। দলে তিনি মূলতঃ অফ স্পিনার হিসেবে ভূমিকা রেখেছেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করতেন। টেস্ট ক্রিকেট অভিষেকে তিনজন ক্রিকেটারের একজন হিসেবে হ্যাট্রিক করে স্মরণীয় হয়ে আছেন **পিটার পেথেরিক**। প্রথম-শ্রেণীর ক্রিকেটে ওতাগো এবং ওয়েলিংটন দলের প্রতিনিধিত্ব করেন।

## প্রারম্ভিক জীবন
৩৩ বছর বয়সে ওতাগোর পক্ষে প্রথম-শ্রেণীর ক্রিকেটে খেলতে নামেন পেথেরিক। ১৯৭৫-৭৬ থেকে ১৯৭৭-৭৮ মৌসুম পর্যন্ত ওতাগোতে এবং ১৯৭৮-৭৯ থেকে ১৯৮০-৮১ মৌসুম পর্যন্ত ওয়েলিংটনে খেলেন। ১৯৭৫-৭৬ মৌসুমে নিজস্ব পঞ্চম খেলায় নর্দার্ন ডিস্ট্রিক্টসের বিপক্ষে প্রথম ইনিংসে ৯/৯৩ লাভ করেন। ঐ মৌসুমে ২০.১৩ গড়ে ৪২ উইকেট দখল করেন তিনি। প্রথম-শ্রেণীর ক্রিকেটে ২৪.৪৭ গড়ে ১৮৯ উইকেট নেন। তন্মধ্যে নয়বার পাঁচ উইকেট ও দুইবার দশ উইকেট পান।

## খেলোয়াড়ী জীবন
সমগ্র খেলোয়াড়ী জীবনে ৬ টেস্টে অংশগ্রহণ করেন। ৪২.৫৬ গড়ে ১৬ উইকেট দখল করেন তিনি। ১৯৭৬ সালে পাকিস্তানের বিপক্ষে তার টেস্ট অভিষেক ঘটে। লাহোরের গাদ্দাফি স্টেডিয়ামে অনুষ্ঠিত ঐ টেস্টে হ্যাট্রিক করেছিলেন তিনি। এরফলে জানুয়ারি, ১৯৩০ সালে ইংল্যান্ডের মরিস অলমের পর অভিষেক টেস্টে দ্বিতীয় খেলোয়াড় ও প্রথম নিউজিল্যান্ডীয় হিসেবে তিনি এ সম্মাননা অর্জন করেন। পরবর্তীতে অস্ট্রেলীয় ড্যামিয়েন ফ্লেমিংও অভিষেক টেস্টে হ্যাট্রিক করেছেন। জাভেদ মিয়াঁদাদ, ওয়াসিম রাজা ও ইন্তিখাব আলম তার শিকারে পরিণত হন। হ্যাট্রিকের পূর্বে তার বোলিং পরিসংখ্যান ছিল ০/৯৬ ও পাকিস্তানের ৩৩৬/৪। এ সময় ওতাগোর অধিনায়ক ও জাতীয় দলের উইকেট-রক্ষণের দায়িত্বে নিয়োজিত ওয়ারেন লি তাকে বোলিংয়ের জন্য আমন্ত্রণ জানিয়েছিলেন। পঞ্চম উইকেটে জাভেদ মিয়াঁদাদ-আসিফ ইকবাল ২৮১ রানের জুটি গড়লে প্রথমে মিয়াঁদাদ (১৬৩) স্কয়ার লেগে রিচার্ড হ্যাডলির হাতে ক্যাচ দেন। বামহাতি ওয়াসিম রাজা (০) কট এন্ড বোল্ড হন। এরপর সিলি পয়েন্টে সারে দলের সতীর্থ জিওফ হাওয়ার্থের ইন্তিখাব আলমের (০) ক্যাচ নিলে হ্যাট্রিক পূর্ণতা পায়। এছাড়াও নিউজিল্যান্ডের ক্রিকেটের ইতিহাসে পেথেরিক ও ফ্রাঙ্কলিন - এ দুইজন বোলার টেস্টে হ্যাট্রিক করেছেন।

## অবসর
ক্রিকেট জীবন থেকে অবসর নেয়ার পর লন বল খেলার দিকে ঝুঁকে পড়েন। দুইজন নিয়ে গড়া দলকে নেতৃত্ব দিয়ে ২০০৬ সালের নিউজিল্যান্ড ন্যাশনাল বলস চ্যাম্পিয়নশীপের ফাইনাল খেলেন। ৭ জুন, ২০১৫ তারিখে ৭২ বছর বয়সে পশ্চিম অস্ট্রেলিয়ার পার্থে তার দেহাবসান ঘটে।

## তথ্যসূত্র

## আরও দেখুন
* হেমন্ত কানিদকর
* জেমস ফ্রাঙ্কলিন
* টেস্ট ক্রিকেটে হ্যাট্রিকের তালিকা
* নিউজিল্যান্ড জাতীয় ক্রিকেট দল

## বহিঃসংযোগ

* 
* 
* "Greatest moments in Otago sport, number 54: Petherick bamboozles the Pakistanis" *Otago Daily Times*, 12 September 2011.

বিষয়শ্রেণী:১৯৪২-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:ওতাগোর ক্রিকেটার
বিষয়শ্রেণী:ওয়েলিংটনের ক্রিকেটার
বিষয়শ্রেণী:টেস্ট ক্রিকেটে হ্যাট্রিক লাভকারী
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
নীলফামারী সরকারি বালিকা উচ্চ বিদ্যালয়

**নীলফামারী সরকারি বালিকা উচ্চ বিদ্যালয় ** বাংলাদেশের নীলফামারী জেলার অন্তর্গত মেয়েদের একটি বিদ্যালয়।যা নীলফামারী 
শহরের প্রাণকেন্দ্র "চৌরঙ্গীর মোড়ের" পাশে হাসপাতাল রোড অবস্থিত। 

## ইতিহাস
## অবস্থান
## শিক্ষা কার্যক্রম

## তথ্যসূত্র

## বহিঃসংযোগ

বিষয়শ্রেণী:বাংলাদেশের উচ্চ বিদ্যালয়
বিষয়শ্রেণী:নীলফামারী জেলার বিদ্যালয়
বিষয়শ্রেণী:১৯৪৫-এ প্রতিষ্ঠিত
বিষয়শ্রেণী:অসম্পূর্ণ
৬ নং ওয়ার্ড, কলকাতা পৌরসংস্থা

**৬ নং ওয়ার্ড, কলকাতা পৌরসংস্থা** হল কলকাতা পৌরসংস্থার একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের চিৎপুর অঞ্চলের অংশবিশেষ নিয়ে গঠিত। ৬ নং ওয়ার্ড কলকাতার পৌর-প্রশাসনের একটি নির্বাচনী ক্ষেত্র এবং কাশীপুর-বেলগাছিয়া বিধানসভা কেন্দ্রের অংশ।

## বিবরণ
৬ নং ওয়ার্ডের উত্তর দিকে রয়েছে রুস্তমজি পার্সি রোড ও খগেন্দ্র চট্টোপাধ্যায় রোড; পূর্ব দিকে রয়েছে রুস্তমজি পার্সি রোড, কাশীপুর রোড ও ব্যারাকপুর ট্রাঙ্ক রোড; দক্ষিণ দিকে রয়েছে সার্কুলার খাল এবং পশ্চিম দিকে রয়েছে হুগলি নদী।

## নির্বাচনী ফলাফল

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
রায়ডাক নদী

**রায়ডাক নদী** (ভুটানে নাম **ওয়াং ছু** বা **ওং ছু**) হল ব্রহ্মপুত্র নদের একটি উপনদী। এটি একটি আন্তর্জাতিক নদী। এটি ভুটান, ভারত ও বাংলাদেশ রাষ্ট্রের মধ্যে দিয়ে প্রবাহিত হয়েছে।

## গতিপথ

### ভুটান
ওয়াং ছু বা রায়ডাক নদীর উৎস হিমালয় পর্বতমালা। উচ্চগতিতে এই নদী থিম্পু ছু নামে পরিচিত। মূল নদীটি খরস্রোতা। প্রস্তরময় নদীপথে এটির গতি। থিম্পু ও পারো ছু নদীর মোহনার মধ্যে এই নদীর গতিপথ অত্যন্ত সংকীর্ণ। কিন্তু তারপর এই পথ বিস্তার লাভ করেছে। সেখানে এটি অত্যন্ত খাড়াই ঢালের মধ্যে দিয়ে প্রবাহিত হয়েছে। এরপর এটি দক্ষিণপূর্ব দিকে প্রবাহিত হয়ে একটি তুলনামূলকভাবে মুক্ত উপত্যকায় পড়েছে। কাছাকাছি পার্বত্য অঞ্চল থেকে একাধিক ছোটো নদী এসে এই নদীতে মিশেছ। পারো জংয়ের উজানে এই নদীর অন্যতম প্রধান উপনদী টা ছু এতে এসে বাম দিকে মিশেছে। পশ্চিম দিকে এই নদীর সঙ্গে মিশেছে হা ছু। তাশিছো জংয়ে নদীর সমুদ্রপৃষ্ঠ থেকে  উঁচুতে। কিন্তু যেখানে এই নদী ডুয়ার্সে প্রবেশ করছে সেখানে এই উচ্চতা মাত্র ।

### পশ্চিমবঙ্গ ও বাংলাদেশ

পশ্চিমবঙ্গের আলুপুরদুয়ার জেলায় ডুয়ার্সে প্রবেশ করার পর এই নদী কোচবিহার জেলার উপর দিয়ে প্রবাহিত হয়েছে। এটি পরবর্তীতে ব্রহ্মপুত্র নদে গিয়ে পতিত হয়। বাংলাদেশের কুড়িগ্রাম জেলায় রায়ডাক তোর্সা নদীতে মিশেছে। পরবর্তীতে এই নদীর নাম হয়  দুধকুমার নদী।

রায়ডাক নদীর গতিপথের একক দৈর্ঘ্য । তবে শাখা নদীগুলি নিয়ে শুধু ভুটানেই এই নদীর দৈর্ঘ্য ।

## তথ্যসূত্র

## চিত্রসংগ্রহ

 

বিষয়শ্রেণী:ভুটানের নদী
বিষয়শ্রেণী:পশ্চিমবঙ্গের নদী
বিষয়শ্রেণী:ব্রহ্মপুত্র নদের শাখানদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:বাংলাদেশের নদী
বিষয়শ্রেণী:রংপুর বিভাগের নদী
তৃতীয় ইয়াযদগারদ

**তৃতীয় ইয়াজদিগার্দ** (ফারসি: یزدگرد سوم) (ইয়াজদিগার্দ শব্দের অর্থ “দেবতার সৃষ্টি”) ছিলেন পারস্যের সাসানীয় সাম্রাজ্যের অষ্টাত্রিংশ ও শেষ জরথুষ্ট্রীয় সম্রাট (ইরানের সর্বশেষ সম্রাট হচ্ছেন মুহাম্মদ রেজা শাহ পাহলভী)। তিনি ৬৩২ খ্রিষ্টাব্দ থেকে ৬৫১ খ্রিষ্টাব্দ পর্যন্ত পারস্য সাম্রাজ্যের সম্রাট ছিলেন। তার পিতার নাম ছিল শাহরিয়ার যিনি ছিলেন সম্রাট দ্বিতীয় খসরুর এক পুত্র। সম্রাট তৃতীয় ইয়াজদিগার্দের শাসনামলে পারস্য সাম্রাজ্য অনেক দুর্বল হয়ে উঠে। ইয়াজদিগার্দের সিংহাসন আরোহণের এক বছর পর পারস্য সাম্রাজ্যে মুসলিম আরবরা খলিফা আবু বকর (رضي الله عنه)-এর অধীনে সামরিক অভিযান চালায়। ৬৫১ খ্রিষ্টাব্দে খলিফা ওমর ইবনে আল-খাত্তাব (رضي الله عنه)-এর শাসনামলে তৃতীয় ইয়াজদিগার্দের পতন হয়, যার ফলে পারস্য সাম্রাজ্য ইসলামী খিলাফতের অধীনে আসে।

## তথ্যসূত্র

বিষয়শ্রেণী:ইরানের ইতিহাস
বিষয়শ্রেণী:ইরানের সংস্কৃতি
বিষয়শ্রেণী:ইরানের রাজা
বিষয়শ্রেণী:৬২৪-এ জন্ম
বিষয়শ্রেণী:৬৫১-এ মৃত্যু
বিষয়শ্রেণী:শাহনামার চরিত্র
মোবাইল ব্যাংকিং ব্যবহারকারী দেশের তালিকা

এটি **[[মোবাইল ব্যাংকিং]] ব্যবহারকারী দেশসমূহের তালিকা** যা বিগত তিন মাসে মোবাইল ব্যাংকিং পদ্ধতি ব্যবহারকারী জনগোষ্ঠীর শতকরা পরিমাণের ভিত্তিতে নির্ণিত। এই উপাত্তের উৎস হচ্ছে ২০১২ সালে বেইন এন্ড কোম্পানি কর্তৃক পরিচালিত জরিপ।

} || ১৪%
|-
|}

*উল্লেখ্য যে*, বৃহদার্থে মোবাইল ব্যাংকিং-এর সংজ্ঞানুসারে, আফ্রিকান জাতিগোষ্ঠীতে, যেমন কেনিয়া অধিক হারে ব্যবহার করে থাকে; ২০১১ সারের তথ্যানুসারে কেনিয়ার ৩৮% অধিবাসী 'M-Pesa'-এর গ্রাহক।

## আরও দেখুন
*ইন্টারনেট সংযোগে গতির ভিত্তিতে দেশসমূহের তালিকা
*মোবাইল ফোন ব্যবহারকারীর ভিত্তিতে দেশসমূহের তালিকা
*মোবাইল নেটওয়ার্ক পরিচালনাকারীদের তালিকা
*ইন্টারনেট ব্যবহারকারীর ভিত্তিতে দেশসমূহের তালিকা

## তথ্যসূত্র

বিষয়শ্রেণী:মোবাইল ফোন
বিষয়শ্রেণী:ব্যাংকিং প্রযুক্তি
বিষয়শ্রেণী:টেলিযোগাযোগের তালিকা
বিষয়শ্রেণী:দেশ অনুযায়ী মোবাইল ফোন শিল্প
ছাড়পত্র (কাব্যগ্রন্থ)

**ছাড়পত্র** সুকান্ত ভট্টাচার্য রচিত ১৯৪৮ সালে প্রকাশিত বাংলা কাব্যগ্রন্থ। এই গ্রন্থের কবিতাগুলো রচিত হয় ১৯৪৩ থেকে ১৯৪৭ সালের মধ্যে। মাত্র একুশ বছর বয়সে সুকান্ত মারা যাবার কিছুদিন পূর্বে এই কাব্যগ্রন্থ প্রকাশিত হয়।

সুকান্ত যখন রোগাক্রান্ত হয়ে শয্যাশায়ী, ঠিক  সে মুহুর্তেও তার সাহিত্যচর্চার ব্যাঘাত ঘটে নি | অসুস্থ অবস্থায় নিজেদের ঘরের সিঁড়ি দেখে শোষক শ্রেণী আর শোষিতের প্রতিক বানিয়ে লিখলেন "সিঁড়ি" | এভাবে এ কাব্যগ্রন্থের "চিল", "সিগারেট" ও "চারাগাছ" লিখলেন তিনি | যেগুলো দিয়ে এই কাব্যগ্রন্থ "ছাড়পত্র".।

## কবিতাসমূহ
কাব্যগ্রন্থটিতে মোট ৩৭টি কবিতা স্থান পেয়েছে।

* *[[s:ছাড়পত্র (কাব্যগ্রন্থ)/আগামী|ছাড়পত্র]]*
* *[[s:ছাড়পত্র (কাব্যগ্রন্থ)/আগামী|আগামী]]*
* *[[s:ছাড়পত্র (কাব্যগ্রন্থ)/রবীন্দ্রনাথের প্রতি|রবীন্দ্রনাথের প্রতি]]*
* *[[s:ছাড়পত্র (কাব্যগ্রন্থ)/চারাগাছ|চারাগাছ]]*
* *[[s:ছাড়পত্র/খবর|খবর]]*
* *[[s:ছাড়পত্র (কাব্যগ্রন্থ)/ইউরোপের উদ্দেশে|ইউরোপের উদ্দেশে]]*
* *[[s:ছাড়পত্র (কাব্যগ্রন্থ)/প্রস্তুত|প্রস্তুত]]*
* *[[s:ছাড়পত্র (কাব্যগ্রন্থ)/প্রার্থী|প্রার্থী]]*
* *[[s:ছাড়পত্র (কাব্যগ্রন্থ)/একটি মোরগের কাহিনী|একটি মোরগের কাহিনী]]*
* *[[s:ছাড়পত্র (কাব্যগ্রন্থ)/সিঁড়ি|সিঁড়ি]]*
* *[[s:ছাড়পত্র (কাব্যগ্রন্থ)/কলম|কলম]]*
* *[[s:ছাড়পত্র (কাব্যগ্রন্থ)/আগ্নেয়গিরি|আগ্নেয়গিরি]]*
* *[[s:ছাড়পত্র (কাব্যগ্রন্থ)/দুরাশার মৃত্যু|দুরাশার মৃত্যু]]*
* *[[s:ছাড়পত্র (কাব্যগ্রন্থ)/ঠিকানা (সুকান্তর কবিতা)|ঠিকানা]]*
* *[[s:ছাড়পত্র (কাব্যগ্রন্থ)/লেনিন|লেনিন]]*
* *[[s:ছাড়পত্র (কাব্যগ্রন্থ)/অনুভবন|অনুভবন]]*
* *[[s:ছাড়পত্র (কাব্যগ্রন্থ)/কাশ্মীর|কাশ্মীর]]*
* *[[s:ছাড়পত্র (কাব্যগ্রন্থ)/সিগারেট|সিগারেট]]
* *দেশলাই কাঠি*
* *বিবৃতি*
* *চিল*
* *চট্টগ্রামঃ ১৯৪৩*
* *মধ্যবিত্ত '৪২*
* *সেপ্টেম্বর ’৪৬*
* *ঐতিহাসিক*
* *শত্রু এক*
* *মজুরদের ঝড় (ল্যাংস্টন হিউজ)*
* *ডাক*
* *বোধন*
* *রানার*
* *মৃত্যুজয়ী গান*
* *কনভয়*
* *ফসলের ডাকঃ ১৩৫১*
* *কৃষকের গান*
* *এই নবান্নে*
* *আঠারো বছর বয়স*
* *হে মহাজীবন''

## তথ্যসূত্র

## বহিঃসংযোগ

বিষয়শ্রেণী:১৯৪৮-এর কবিতা
বিষয়শ্রেণী:বাংলা কাব্য
আজমত রানা

**আজমত রানা** (; ৩ নভেম্বর ১৯৫১ - ৩০ মে ২০১৫) পাঞ্জাবের লাহোরে জন্মগ্রহণকারী পাকিস্তানি আন্তর্জাতিক ক্রিকেটার ছিলেন। ১৯৮০ সালে পাকিস্তান ক্রিকেট দলের সদস্য হিসেবে তিনি একটিমাত্র টেস্টে অংশগ্রহণ করার সুযোগ পান।

ঘরোয়া প্রথম-শ্রেণীর পাকিস্তানি ক্রিকেটে মুসলিম কমার্শিয়াল ব্যাংক, পাকিস্তান ইন্টারন্যাশনাল এয়ারলাইন্স, পাঞ্জাব ও ভাওয়ালপুরের প্রতিনিধিত্ব করেন। বামহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন তিনি। এছাড়াও, মাঝে-মধ্যে উইকেট-রক্ষণেরও দায়িত্ব পালন করতেন।

## প্রারম্ভিক জীবন
সমগ্র খেলোয়াড়ী জীবনে প্রথম-শ্রেণীর ক্রিকেটে ৯৪ খেলায় অংশ নেন। ৪৭.৬২ গড়ে ৬,০০১ রান তোলেন। এছাড়াও তিনি ১৭টি লিস্ট এ ক্রিকেটে অংশ নিয়েছেন। ৪০.১৮ গড়ে ৪৪২ রান তোলেন তিনি। ঘরোয়া ক্রিকেটে সাফল্য লাভের প্রেক্ষিতে ১৯৭৯-৮০ মৌসুমে অস্ট্রেলিয়ার বিপক্ষে টেস্ট খেলার জন্য দল নির্বাচকমণ্ডলী তাকে নির্বাচিত করে। সাবেক টেস্ট ক্রিকেটার শাফকাত রানা, সুলতান রানা ও আন্তর্জাতিক আম্পায়ার শাকুর রানা তার বড় ভাই।

## খেলোয়াড়ী জীবন
১৯৭৮ সালে ভারতের বিপক্ষে দুইটি একদিনের আন্তর্জাতিকে দলের প্রতিনিধিত্ব করেন। ১৩ অক্টোবর, ১৯৭৮ তারিখে শিয়ালকোটে ভারতের বিপক্ষে তার ওডিআই অভিষেক ঘটে। ৩ নভেম্বর শাহিওয়ালে আরও একটি ওডিআইয়ে অংশ নেন। এরপর ১৮ মার্চ, ১৯৮০ তারিখে আজমত রানা অস্ট্রেলিয়ার বিপক্ষে লাহোরে একটিমাত্র টেস্টে অংশ নেয়ার সুযোগ লাভ করেন। একমাত্র ইনিংসে ৪৯ রান করেন। অনেকের মতো তিনিও পাকিস্তানের পক্ষে একটিমাত্র টেস্টে প্রতিনিধিত্ব করার সুযোগ পেয়েছেন।

হৃদযন্ত্র ক্রীয়ায় আক্রান্ত হয়ে ৩০ মে, ২০১৫ তারিখে ৬৪ বছর বয়সে লাহোরে আজমত রানা’র দেহাবসান ঘটে।

## তথ্যসূত্র

## আরও দেখুন
* সিকান্দার বখ্ত
* মুশতাক মোহাম্মদ
* এক টেস্টের বিস্ময়কারী
* পাকিস্তানি টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* পাকিস্তানি একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫১-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাঞ্জাবের (পাকিস্তান) ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্স এ-এর ক্রিকেটার
বিষয়শ্রেণী:পাঞ্জাব এ-এর ক্রিকেটার
বিষয়শ্রেণী:বাহাওয়ালপুরের ক্রিকেটার
বিষয়শ্রেণী:মুসলিম কমার্শিয়াল ব্যাংকের ক্রিকেটার
বিষয়শ্রেণী:রাওয়ালপিন্ডির ক্রিকেটার
বিষয়শ্রেণী:লাহোর থেকে আগত ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার
বিষয়শ্রেণী:পাঞ্জাবি ব্যক্তি
আইইএলটিএস

থাম্ব|IELTS logo
**আইইএলটিএস** () বা International English Language Testing System হচ্ছে ইংরেজি ভাষার দক্ষতা যাচাইয়ের জন্য আন্তর্জাতিকভাবে স্বীকৃত একটি পরীক্ষা। যাদের মাতৃভাষা ইংরেজি না এই পরীক্ষা মূলত তাদের জন্য। ব্রিটিশ কাউন্সিল, আইডিপিঃ আইইএলটিএস অস্ট্রেলিয়া ও কেমব্রিজ ইংলিশ ল্যাঙ্গুয়েজ অ্যাসেসমেন্ট কর্তৃক যৌথভাবে এটি পরিচালিত হয় এবং এটি ১৯৮৯ সালে প্রতিষ্ঠিত হয়। প্রধানত যুক্তরাজ্য ও অস্ট্রেলিয়ায় উচ্চশিক্ষার জন্য আইইএলটিএস অপরিহার্য ছিল। কিন্তু সাম্প্রতিক সময়ে উত্তর আমেরিকা অর্থাৎ যুক্তরাষ্ট্র ও কানাডার বিশ্ববিদ্যালয়গুলোও এ পরীক্ষার স্কোর গ্রহণ করছে এবং ইউরোপের বেশির ভাগ দেশের বিশ্ববিদ্যালয়গুলো আইইএলটিএস গ্রহণ করে থাকে। এই পরীক্ষায় সবাই অংশ নিতে পারেন, কোনো শিক্ষাগত যোগ্যতার প্রয়োজন হয় না। এখানে বয়সেরও কোনো বাধ্যবাধকতা নেই। বাংলাদেশে আইইএলটিএস পরীক্ষা পরিচালনাকারী অন্যতম প্রতিষ্ঠান ব্রিটিশ কাউন্সিল।

## পরীক্ষাপদ্ধতি
আইইএলটিএস পরীক্ষা দেয়া যায় দুই ধরনের মডিউলে: একাডেমিক ও জেনারেল ট্রেনিং। স্নাতক, স্নাতকোত্তর অথবা পিএইচডি পর্যায়ে পড়াশোনার জন্য পরীক্ষা দিতে হয় একাডেমিক মডিউলে। যদি কোনো শিক্ষার্থী কারিগরি বিষয় বা প্রশিক্ষণে ভর্তি হতে চান, তবে তাকে জেনারেল ট্রেনিং মডিউলে পরীক্ষা দিতে হয়। এ ছাড়া যারা ইমিগ্রেশনের জন্য যেতে চান, তাদেরকেও জেনারেল ট্রেনিং মডিউলে পরীক্ষা দিতে হয়। আইইএলটিএস পরীক্ষায় দুই ধরনের মডিউলেই শ্রবণ (শোনা), পাঠন (পাঠ করা), লিখন ও কথন (কথা বলা) এই চারটি অংশ থাকে।

### শ্রবণ
এ অংশে কথোপকথন শুনে বোঝার ক্ষমতা যাচাই করা হয়। সিডি থেকে কথোপকথন শুনে এ অংশে প্রশ্নের উত্তর করতে হয় পরীক্ষার্থীদের। ৪০টি প্রশ্ন থাকে। ৩০ মিনিটে চারটি অংশে এ পরীক্ষা নেওয়া হয়। একটি বিষয় কেবল একবারই বাজিয়ে শোনানো হয়।

### লিখন
ইংরেজি লেখার দক্ষতা যাচাই করা হয় এ অংশে। এখানে ১ ঘণ্টায় দুটি প্রশ্নের উত্তর লিখতে হবে। দ্বিতীয় প্রশ্নটিতে প্রথম প্রশ্নের চেয়ে বেশি নম্বর থাকে।

### পঠন
পরীক্ষার্থীদের এ অংশে ১ ঘণ্টায় তিনটি অনুচ্ছেদ থেকে মোট ৪০টি প্রশ্নের উত্তর দিতে হয়। এখানে বিভিন্ন জার্নাল, বই, সংবাদপত্র, ম্যাগাজিন থেকে কিছু অংশ তুলে দেওয়া হয়ে থাকে। সেখান থেকেই বাক্য পূরণ, সংক্ষিপ্ত উত্তর, সঠিক উত্তর খুঁজে বের করা ইত্যাদি থাকে।

### কথন
এখানে পরীক্ষার্থীদের মোটামুটি ১১ থেকে ১৪ মিনিটের পরীক্ষা দিতে হয়। প্রথম অংশে পরীক্ষার্থীকে কিছু সাধারণ প্রশ্ন করা হয়, যেমন: পরিবার, পড়াশোনা, কাজ, শখ ইত্যাদি। দ্বিতীয় অংশে একটি নির্দিষ্ট বিষয়ে দুই মিনিট টানা কথা বলতে হয়। এর আগে প্রস্তুতির জন্য এক মিনিট সময় দেওয়া হয়। তৃতীয় অংশে থাকে কোনো নির্দিষ্ট বিষয়ে পরীক্ষকের সঙ্গে চার-পাঁচ মিনিটের কথোপকথন।

## স্কোরিং
১ থেকে ৯-এর স্কেলে আইইএলটিএসের স্কোরিং করা হয়। চারটি অংশে আলাদাভাবে প্রাপ্ত স্কোর যোগ করে গড় করে চূড়ান্ত স্কোর দেওয়া হয়। এ পরীক্ষায় পাস বা ফেল হওয়ার কোনো বিষয় নেই। আইইএলটিএস স্কোরের মেয়াদ থাকে ২ বছর।

## তথ্যসূত্র

বিষয়শ্রেণী:ব্রিটিশ কাউন্সিল
বিষয়শ্রেণী:১৯৮০-এর প্রবর্তন
বিষয়শ্রেণী:ইংরেজি ভাষার প্রমিত অভীক্ষা
বিষয়শ্রেণী:ইংরেজি ভাষা শিক্ষা
হাইড্রিয়া

**হাইড্রিয়া** (ইংরেজি hydria বহুবচন hydriai) একধরনের প্রাচীন গ্রিক পাত্র বিশেষ। হাইড্রিয়া তিন হাতল বিশিষ্ট হয়। বহনের সুবিধার জন্য, দুই পাশে দুইটি হাতল থাকে। পানিয় ঢালার সুবিধার জন্য মাঝখানে আর একটি হাতল থাকে।  এই ধরনের পাত্রে লাল ও কালো রঙের চিত্র অঙ্কিত থাকে। সাধারনত এসব চিত্র গ্রিক পৌরনিক কাহিনী অবলম্বনে আঁকা হয়। ৫ম খ্রীস্টাব্দে গ্রীক শিল্পীরা হাইড্রিয়া তৈরীতে মাটির পাশাপাশি ব্রোঞ্জ ব্যবহার করতেন।

## ইতিহাস
৫৬০ থেকে ৫৪০ খ্রীষ্টপূর্বাব্দে এথেন্স ও করিন্থ ছিল হাইড্রিয়ার স্বর্ণযুগ। ৫১০ খ্রীষ্টপূর্বাব্দে পিসিসট্রাটুস নামে এথেন্সের পরাক্রমশালী এক শাসক, হাইড্রার পৃষ্ঠপোষকতা করেন। তিনি শিল্পকলাকে তার খ্যাতি ও প্রতিপত্তির এক মাধ্যম বিবেচনা করতেন। হাইড্রিয়া ছাড়াও তিনি স্থাপত্য ও ভাস্কর্য শিল্পে উৎসাহি ছিলেন।      
## হাইড্রিয়ার চিত্রের বিষয়সমূহ
অধিকাংশ হাইড্রিয়ার উপর অঙ্কনের বিষয়বস্তু হল পানির ফোয়ারার পাশে অপেক্ষমাণ নারী। এছাড়া কিছু হাইড্রিয়ায় যুদ্ধরত সৈনিকদের ছবিও দেখা যায়।

## তথ্যসূত্র

বিষয়শ্রেণী:প্রাচীন গ্রিস
মকবুলার রহমান সরকারি কলেজ

**মকবুলার রহমান সরকারি কলেজ ** (সংক্ষেপে: **এম আর কলেজ**) বাংলাদেশের সর্বউত্তরের জেলা পঞ্চগড়ের সর্বোচ্চ বিদ্যাপীঠ। কলেজটিতে উচ্চ মাধ্যমিক ও স্নাতক শ্রেণীতে পাঠদান করে।

## ইতিহাস
১৯৬৫ সালের ১ জুলাই থেকে উচ্চ মাধ্যমিক পর্যায়ে মানবিক ও বাণিজ্য বিভাগ দ্বারা কলেজের যাত্রা শুরু হয়। নাম হয় পঞ্চগড় কলেজ। প্রতিষ্ঠালগ্নে কলেজের অধ্যক্ষ হিসাবে দায়িত্ব নেন জনাব মোঃ আব্দুল করিম।

প্রাথমিকভাবে কলেজের কাজ শুরু হয় পঞ্চগড় বিষ্ণুপ্রসাদ উচ্চ বিদ্যালয়ে। কিছুদিন পর কলেজটি পঞ্চগড় বালিকা উচ্চ বিদ্যালয়ের তৎকালীন ভবনে স্থানান্তর করা হয়। এখানে প্রায় দু’বছর কলেজের কার্যক্রম চলে। কলেজ পরিচালনা কমিটি এবং কয়েকজন সমাজসেবীর প্রচেষ্টায় কলেজের জন্য বর্তমান স্থানে দান ও ক্রয়ের মাধ্যমে ৬.৫০ একর জমি সংগ্রহ করা হয়। জমি সংগ্রহ হলেও আর্থিক কারণে কলেজের অবকাঠামো নির্মাণ সম্ভব হচ্ছিল না। এ সময় ডা. আব্দুল আজিজসহ কয়েকজন বিশিষ্ট ব্যক্তি ঢাকার শিল্পপতি জনাব মকবুলার রহমানকে কলেজ ভবন নির্মাণের প্রস্তাব দেন। তিনি এই প্রস্তাব গ্রহণ করেন। দু’লক্ষাধিক টাকা ব্যয়ে ১৯৬৯ সালে কলেজের মূল ভবনের একতলা নির্মিত হয়। এই দানের পরিপ্রেক্ষিতে ‘পঞ্চগড় কলেজ’ এর নাম পরিবর্তন করে ‘মকবুলার রহমান কলেজ’ করা হয়।

১৯৬৯ সালেই কলেজ বর্তমান জায়গায় স্থানান্তরিত হয়। এরপর কলেজের বিভিন্ন অবকাঠামো নির্মিত হতে থাকে। ছাত্রাবাস নির্মাণ, শ্রেণীকক্ষের সম্প্রসারণ, গবেষণাগারের যন্ত্রপাতি ও গ্রন্থাগারের পুস্তক ক্রয়সহ বিভিন্ন উন্নয়নমূলক কাজ এ সময়ে করা হয়।

১৯৬৬ সালে কলেজটি প্রথম রাজশাহী শিক্ষা বোর্ডের অনুমোদন লাভ করে। ১৯৬৯ সালে কলেজে উচ্চ মাধ্যমিক বিজ্ঞান বিভাগ খোলা হয়। ১৯৭০ সালে বি.এ. এবং বি.কম. কোর্স খোলা হয়। ১৯৭২ সালে মকবুলার রহমান কলেজ রাজশাহী বিশ্ববিদ্যালয়ের অধিভুক্ত হয়। ১৯৭০ সাল হতে এ কলেজে উচ্চ মাধ্যমিক এবং ১৯৭৪ সাল হতে ডিগ্রি পরীক্ষা কেন্দ্র চালু রয়েছে। ১৯৮৩ সালের ১মে তারিখে কলেজটিকে জাতীয়করণ করা হয়। জাতীয়করণের পর ১৯৮৯ সালের জুন মাসে প্রথম পূর্ণাঙ্গ অধ্যক্ষ হিসেবে যোগদান করেন জনাব মোঃ শামসুজ্জোহা। ১৯৯৮-৯৯ শিক্ষাবর্ষ হতে কলেজে অনার্স কোর্স চালু হয়।

## শিক্ষা কার্যক্রম
বর্তমানে কলেজটিতে উচ্চ মাধ্যমিক, স্নাতক (সম্মান) ও স্নাতক (পাস) শ্রেণীতে শিক্ষা প্রদান করে।
### উচ্চ মাধ্যমিক
*মানবিক বিভাগ
*বিজ্ঞান বিভাগ
*ব্যবসায় শিক্ষা বিভাগ
### স্নাতক (সম্মান)
#### বিজ্ঞান অনুষদ
*পদার্থ বিভাগ
*রসায়ন বিভাগ
#### কলা অনুষদ
*ইংরেজি বিভাগ
*বাংলা বিভাগ
*অর্থনীতি বিভাগ
*ইতিহাস বিভাগ
*ইসলামের ইতিহাস
*রাষ্ট্রবিজ্ঞান বিভাগ
#### বাণিজ্য অনুষদ
*ব্যবস্থাপনা বিভাগ
*হিসাব বিজ্ঞান বিভাগ

## সহ-শিক্ষা কার্যক্রম
*বাংলাদেশ ন্যাশনাল ক্যাডেট কোর
*বাংলাদেশ রেডক্রিসেন্ট সোসাইটি
*রোভার স্কাউট

## তথ্যসূত্র

বিষয়শ্রেণী:পঞ্চগড় জেলার মহাবিদ্যালয়
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:১৯৬৫-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৫-এ পূর্ব পাকিস্তানে প্রতিষ্ঠিত